آذربایجان آجلیق تهلوکسی ایله اوزلشن ۴ اؤلکهیه یاردیم گؤندریب.
خاریجی ایشلر ناطیرلییندن آخار. آذ-آ وئریلن معلوماتا گؤره، ناطیرلیین بین الخالق اینکیشافا یاردیم آگئنتلیگی (عاییدا) واسطهسیله سومالی، یمن، جنوبی سودان و نیجرییانین شیمال-شرق حیصهسینده یارانان هومانیتار بحران ایله باغلی قیدا چاتیشمازلیغیندان اذیت چکن اینسانلارا بیرلشمیش میلتلر تشکیلاتینین خطی ایله ۵۰.۰۰۰ آمریکا دوللاری مبلغینده یاردیم گؤستریلیب.
آذربایجان طرفیندن ائدیلن بو یاردیم بیرلشمیش میلتلر تشکیلاتی باش کاتیبی آنتونیو گوترشین مراجعتی اساسیندا حیاتا کئچیریلیب. بیرلشمیش میلتلر تشکیلاتینین باش کاتیبینین مراجعتینده آجلیق تهلوکهسی ایله اوزلشن ۲۰ میلیوندان چوخ اینسانا، خصوصیله آزیاشلی اوشاقلارا و قادینلارا دستک گؤستریلمهسی و بو هومانیتار بحرانین آرادان قالدیریلماسی اوچون قید اولونان دؤولتلرله علاقلندیریلمیش شکیلده واختیندا و عنوانلی هومانیتار فعالیتین ضروری اولدوغو بیلدیریلیب و یاردیمین ائدیلمهسی خواهیش اولونوب.
خاریجی ایشلر ناظیرلییندن بیلدیریلیب کی، داواملی اقتصادی آرتیم آذربایجانا اؤز میللی اینکیشاف ایستراتگییاسینا دقتی یؤنلتمکله یاناشی، بین الخالق اینکیشافی دا فعال شکیلده دستکلهمهیه ایمکان وئریب. آذربایجان حیدر علیئو فوندو، عاییدا و دیگر قوروملار واسطهسیله بین الخالق هومانیتار یاردیم و داواملی اینکیشاف لاییحهلرینی دستکلییر.
۲۰۱۷-۲۰۱۹-جو ایللر اوچون آذربایجانین بیرلشمیش میلتلر تشکیلاتینین اقتصادی و سوسیال شوراسینا عضو سئچیلمسی داواملی اینکیشافا دایر آپاریلان مذاکیرهلرده داها فعال رول اویناماق و بین الخالق سوییهده اینکیشافا تهفه وئرمک اوچون علاوه ایمکانلار یارادیر.
azb_Arab azb_Arab azb_Arab azb_Arab azb_Arab